Entrevista a David Rivas, profesor, economista y munches coses más – amás de repunante- alrodiu de la fundación de Conceyu d’Asturies, con Monchi Álvarez y Alejandro Fonseca
#000002
D.M.R.: Eso tamién, pero nun ye a lo que yo me refería. Ye una custión más cenciella, más de sensibilidá, más de ver de cómo pasa la vida. Yo yá teo más vida a popa qu’a proa. A vustedes, más mozos, pasarayos dientro d’un tiempu. Cuando yo yera neñu vía la guerra mundial como dalgo que taba na historia, nos llibros, y dempués decateme de que ñaciera doce años dempués de qu’acabara. Y agora toi a más de cuarenta de la muerte de Franco, a más de trenta de les olimpiaes de Barcelona, a cuásique vente del iniciu d’esti sieclu. Y a cuásique cincuenta de la fundación de Conceyu d’Asturies.
#000006
Monchi Álvarez: ¿Y qué plantegaben nesi momentu?
#000009
M.A.: ¿Y cuándo cambiaron les coses? ¿Cuándo se politizaron?
#000011
D.M.R.: Cuando los más nuevos entamamos a pesar de verdá, dempués de la fundación oficial y de garrar estayes de trabayu caún. Ye’l momentu de la eclosión. Lo político yá lo enllena tóo y lo cultural va camudando. Por exemplu, yá esiste Nuberu. Lo de Nuberu ye mui importante. Nuberu nun ye la siñal de qu’hai cambiar les coses, non. Nuberu ye la siñal de que les coses yá tan cambiando.
#000012
A.F.: ¿Y qué yera lo que facíen, ellí en Madrid?
#000015
D.M.R.: Non, cencielles circunstancies. Yo yera raru nel CNA cuando nun yera naide y también lo fuera n’Andecha cuando yera candidatu. Siempres tuvi munches incomodidaes pero soi lleal. Y también me llevaron les circunstancies. El poeta Bocaccio dicía que val más actuar magar que teas qu’arrepentite d’ello que tener qu’arrepentite de nun facer nada cuando yera obligao. Hai poco qu’un vieyu dirixente nacionalista dixérame una cosa: “defendiste dalgunes vegaes coses coles que nun tabes d’alcuerdo y defendiéresles bien, por llealtá y pol país”. Igual suena mui épico pero ye mui simplono: yo soi asina. Yo siempres, dende neñu, supe onde teo les mios llealtaes, anque pude enquivocame munches vegaes. Agora que voi pa vieyu pienso que ñaciera cuando nun tocaba porque teo unos valores que paez que nun se lleven.
#000026
M.A.: ¿Qué queda del CNA y d’aquellos años?
#000027
D.M.R.: De Conceyu d’Asturies queda tóo. Nun ye una fras fecha. Conviden a cualisquier miembru de Conceyu a estos micrófonos y van velo. Escontra determinaos temes van alcontrar posiciones cuásique calcaes. Y pasaran cuarenta años. Y si faen una crítica a quién seya de Conceyu van alcontrase con una defensa templaria, con matices seguramente, pero poniendo per delantre que tamos falando d’un de los nuesos. Nun hebo meyor pebidal asturianu nin meyor ellaboración teórica, teniendo en cuenta de que momentu tamos falando. Aquel grupu de Madrid, de la diáspora, sabía mui bien lo que facía y nun entraba nos maoísmos, trosquismos y estalinismos de la universidá uvieína. Nosotros estudiábamos la illustración, la mampostería, el mayorazgu, les lleendes, la lliteratura escaecía, les lleis de pastos, los vezos marineros... Yéramos d’esquierdes pero, si teníamos el conceyu abiertu, ¿pa qué rediola queríamos un soviet? Si tiníamos andeches y sestaferies, ¿pa qué rediola queríamos collectividaes? Yéramos apaecíos a los bretones, que llevantaron les sos meyores banderes nos suburbios de París, más o menos nos mesmos años.
#000030
A.F.: Munches gracies, David Rivas, pol so tiempo dedicáu a esti programa de la radiu pública asturiana.
#000031